
     s 27. sjednice Vijeća Mjesnog odbora „Sveti Duh“
    održane 30. kolovoza 2023., s početkom u 17,00 sati u  
                  u prostoru Mjesne samouprave „Sveti Duh“, Dunjevac 15 A                         
                       


Nazočni članovi Vijeća Gradske četvrti Črnomerec: Goran Jukić, Bojan Blažević, Nikola Šanta, Sandra Bregant i Milodrag Pralas

Nenazočni članovi Vijeća Gradske četvrti Črnomerec: Ljubomir Marić i Vladimira Matošin


Sjednicu otvara Goran Jukić, predsjednik Vijeća Mjesnog odbora „Sveti Duh“ te pozdravlja sve prisutne.
Predsjednik konstatira da je prisutno pet članova Vijeća, čime su stečeni uvjeti za raspravu i pravovaljano odlučivanje.

Predsjednik daje Zapisnik s 26. sjednice na glasovanje.
Zapisnik s 26. sjednice jednoglasno nije usvojen. Vijećnici traže da se unese ispravak i formira zaključak sukladno raspravi  na 26. sjednici gdje je vijećnik Milodrag Pralas tražio  da se pozove nadležne u Sektoru za promet i komunalno redarstvo da izvrše uvid u situaciju u Kvaternikovj ulici od kbr. 101 do 111 te od kbr. 112 do126 zbog nepropisnog parkiranja osobnih vozila. Također da se pozovu nadležni iz Zagrebačkih cesta, Sektor za prometnu signalizaciju da izvrše uvid u ispravnost postavljene signalizacije.

Predsjednik daje dopunu dnevnog reda točkom 3. Uklanjanje zelenog otoka na križanju Topničke i Krčelićeve ulice i točkom 4. Zahtjev vijećnika da se izvrši dopuna teksta poziva za sjednice VMO. 
Tako dopunjen dnevni red daje na glasovanje

Jednoglasno usvojen slijedeći

    
                                           D n e v n i   r e d

1. Črnomerec 127 (nasuprot)- uređenje zapuštene parcele
2. Ulica Bademovac kbr. 11 i 41 do 44- problem oborinske odvodnje
3. Uklanjanje zelenog otoka na križanju Topničke i Krčelićeve ulice
4. Dopuna teksta poziva na sjednicu VMO
5. Pitanja, prijedlozi i obavijesti
· Očitovanje komunalnog redarstva vezano uz postavljeni križ na križanju Kustošijanske ulice i ulice Srednjak



Ad.1. Črnomerec 127- uređenje zapuštene parcele


Predsjednik kratko obrazlaže te otvara raspravu u kojoj sudjeluju svi vijećnici.
Predsjednik daje prijedlog Zaključa na glasovanje.
Jednoglasno usvojen slijedeći



       Z A K LJ U Č A K
                       o uređenju zapuštene parcele nasuprot Ulice Črnomerec 127

1. Vijeće je raspravljalo o zahtjevu građana Ulice Črnomerec 127 koji traže da se uredi parcela koja je zapuštena a nalazi se nasuprot njih.

2. Vijeće traži da djelatnici komunalnog redarstva izvrše terenski uvid te poduzmu odgovarajuće mjere kako bi se navedena parcela dovela u red.

3. Ovaj Zaključak dostaviti će se Vijeću Gradske četvrti Črnomerec na daljnje postupanje.


Ad.2. Ulica Bademovac kbr. 11 i 41 do 44- problem oborinske odvodnje

Predsjednik otvara raspravu u kojoj sudjeluju svi vijećnici.
Predsjednik daje Prijedlog Zaključka na glasovanje.

Jednoglasno usvojen slijedeći

    Z A K LJ U Č A K
                o postavljanju rešetke za oborinsku odvodnju u Ulici Bademovac 11

1. Vijeće je raspravljalo o zahtjevu građana Ulice Bademovac 11 koji traže da se ispred njihove kuće postavi rešetka za oborinsku odvodnju.

2. Vijeće podržava traženo te će  ovaj Zaključak dostaviti Vijeću Gradske četvrti na daljnje postupanje.


Ad. 3. Uklanjanje zelenog otoka na križanju  Krčelićeve  i Topničke
           ulice

Predsjednik kratko obrazlaže te otvara raspravu u kojoj sudjeluju svi vijećnici. Predsjednik daje prijedlog Zaključka na glasovanje. 
Jednoglasno usvojen slijedeći

                                                    

      Z A K LJ U Č A K
                o uklanjanju zelenog otoka na križanju Krčelićeva i Topničke ulice

1. Vijeće je raspravljalo o zahtjevu građana  koji traže da se ukloni zeleni otok na križanju Krčelićeva i Topničke ulice.

2. Vijeće podržava traženo te će  ovaj Zaključak dostaviti Vijeću Gradske četvrti na daljnje postupanje.


Ad.4. Dopuna teksta poziva na sjednicu VMO

Predsjednik kratko obrazlaže  te otvara raspravu u kojoj sudjeluju svi vijećnici. Predsjednik daje prijedlog Zaključka na glasovanje. 
Jednoglasno usvojen slijedeći


          Z A K LJ U Č A K
                o dopuni teksta poziva na sjednice Vijeće Mjesnog odbora

1. Vijeće je raspravljalo o navedenom te traži izmjenu teksta poziva na način da se poziv dopuni i glasi „Također molim da Vaša pitanja i prijedloge, sukladno odredbama članka 23. točke 7. Poslovnika, pripremite i predate u pisanom obliku ili postavite usmeno na sjednici Vijeća“.

2. Ovaj Zaključak dostaviti će se Vijeću Gradske četvrti na daljnje postupanje.



Ad.5. Pitanja, prijedlozi i obavijesti
· Očitovanje komunalnog redarstva vezano uz postavljeni križ na križanju Kustošijanske ulice i ulice Srednjak


Predsjednik čita informacije koje su vijećnici dobili u materijalima za sjednicu te traži da se za iduću sjednicu dostavi odgovor komunalnog redarstva vezano uz pitanje Milodraga Pralasa o postavljenom križu  na križanju Kustošijanske ulice i ulice Srednjak.


Obzirom da se nitko ne javlja za riječ predsjednik zatvara sjednicu




Sjednica je završila u 18,15 sati
Zapisnik sastavila:
Natalija Vidak	
				
KLASA: 024-08/23-003/1612
URBROJ: 251-06-11-3/004-23-2 
U Zagrebu, 30, kolovoza 2023.




							          Predsjednik 
  Vijeća Mjesnog odbora „Sveti Duh“
                                                                                 	  
							         Goran Jukić
